text: Borgere i Fredericia bliver nu evakueret
  03 februar 2016 kl. 23.32
  På grund af fare for eksplosion bliver alle borgere der bor indenfor 1000 meter nu evakueret til Fredericia Idrætscenter.
  
  Omkring kl. 00.30 bankede brandfolkene på dørene til husene på Skovbakken og flere andre veje i Fredericia. Meddelelsen var hurtig og klar til beboerne.
  -Vi evakuerer alle  lige nu indenfor en kilometers afstand af ulykken – så I skal væk herfra hurtigst muligt med bus eller egen bil til evakueringscenteret, lød det klart fra brandfolkene lidt over midnat. fortæller Rune Mikkelsen til TV SYD.
  Ifølge brandfolkene på stedet bliver borgere indenfor 1 km radius evakueret til Fredericia Idrætscenter. Ligesom folk er blevet opfordret til at hjælpe hinanden sikkert afsted.
  -Brandfolkene sagde flere gange, at vi skulle sørge for at tage den ældre herre i nabohuset med os væk herfra, da han ikke selv havde mulighed for transport til idrætscenteret, hvor vi har fået at vide at vi skal overnatte, forklarer Rune Mikkelsen fra Skovparken til TV SYD i sin bil på vej væk fra området.
  Det er beboerne på Elsdyrvej, Skyttevej, Bjørnevej, Egernvej, Jagtvej, Vænget, samt Depotvej det drejer sig om.
  